***9.sz. melléklet***

**SEGÉDLET**

A habilitációs eljárás Szakértői Bizottsága értékelési tevékenységéhez

**I.** A hatályos Habilitációs Szabályzat fejezete az az alábbiakat írja elő annak 7. §-ában, a Szakértői Bizottság tevékenységét illetően:

1. A tantermi és a tudományos előadást követően a szakértői bizottság zárt ülésen meghallgatja a jelöltet. A meghallgatáson a jelölt beszámol szakmai terveiről, különös tekintettel a jövőbeli tudomány- és oktatásfejlesztési elképzeléseiről.
2. A meghallgatást követően a szakértői bizottság titkos szavazással, pontrendszer szerinti pontozással értékeli a pályázó:

* oktatási, szakmai és tudományos teljesítményét és tevékenységét, illetve
* tantermi előadását, valamint
* idegen nyelvű tudományos, előadását (HSZ 11. sz. melléklet).

1. A szakértői bizottság a zárt ülésről készített jegyzőkönyvben (HSZ 12. sz. melléklet) javaslatot tesz a DHT-nak a habilitáció odaítélésére, vagy a kérelem elutasítására. A döntést részletesen meg kell indokolni. A javaslatot a szakértői bizottság minden tagja aláírja, esetleges különvéleményének feltüntetésével.

A fentiek értelmében a részletes szabályozás a következő:

1. A habilitációs követelmények SZB általi értékelése az alábbi részekből tevődik össze:
2. A pályázó oktatási, szakmai és tudományos teljesítményének, hazai és nemzetközi kapcsolatainak, szakmai-tudományos közéleti tevékenységének értékelése.
3. A magyar nyelven megtartott tanrendi előadás és konzultáció értékelése.
4. Az idegen nyelven szabadon megtartott tudományos előadás és vita értékelése.

**a) A pályázó oktatási, szakmai és tudományos tevékenységének és teljesítményének értékelése**

1. Az SZB a pályázó egyetemi oktatási, szakmai és tudományos eredményeit, a hazai és nemzetközi kapcsolatait, közéleti tevékenységét értékeli.
2. Az SZB értékelésének alapja a pályázó részéről benyújtott önéletrajz, valamint a publikációs listája publikációinak hivatkozási, idézettségi adatai és a HSZ Habilitációs Szabályzat fejezet 4. §-ban felsorolt bizonyító anyagok.

(3) Az SZB kérheti a pályázó által benyújtott dokumentumok további kiegészítését, és az értékelési eljárásba további szakértőket vonhat be.

(4) Az SZB a HSZ 6. és 7. §-ban meghatározott tevékenységet titkos szavazással, pontozásos eljárással minősíti. Ennek során az SZB elnöke és tagjai személyenként 0-1-2-3-4-5-6 pontot adhatnak, és így az elérhető legnagyobb (össz)pontszám 30. A "megfelelt" minősítéshez legalább 16 pont szükséges.

**b) A magyar nyelven tartott előadás és konzultáció**

12.§

1. A pályázó az előre meghatározott tananyagrészből, az előre meghirdetett időpontban 45 perces magyar nyelvű előadást tart az egyetem hallgatói és/vagy doktoranduszai részére. Az előadást konzultáció követi. A konzultáció időtartama 15 perc.
2. Az előadás és konzultáció tapasztalatait, a pályázó teljesítményét az SZB zárt ülésen, a DHT által meghatározott módon, a *(mellékelt szavazólapon, HSZ 11. sz. melléklet)* megfogalmazott szempontok gondos mérlegelése alapján értékeli:

(4) A minősítés pontozással és szöveges értékeléssel történik. Titkos szavazással az SZB elnöke és mindegyik tagja 0-1-2-3 pontot, és így az SZB összesen legfeljebb 15 pontot adhat. A "megfelelt" minősítés eléréséhez legalább 8 pont szükséges.

**c) Az idegen nyelven tartott tudományos előadás és vita**

13. §

1. Az előre meghirdetett témakörben, a meghatározott világnyelven, a jelöltnek 20 perces idegen nyelvű nyilvános, tudományos előadást kell tartania, amelyben a tézisszerűen is összefoglalt, saját kutatási eredményeit ismerteti. Az előadást vita követi a következők figyelembevételével:

* a szakmai-tudományos vita csak az előadás nyelvén folyhat,
* a vita elsősorban a kérdések feltételére és a válaszok meghallgatására irányul,
* a vita időtartama nem haladhatja meg a 45 percet.

1. Az előadás és a vita keretében mutatott teljesítmény értékelése lényegében a pályázó magyar nyelvű előadásához hasonlóan, az alább megfogalmazott szempontok alapján történik:
2. A minősítés pontozással és szöveges értékeléssel történik. Titkos szavazással az SZB elnöke és mindegyik tagja 0-1-2-3 pontot és így az SZB összesen legfeljebb 15 pontot adhat. A "megfelelt" minősítéshez legalább 8 pont elérése szükséges. Az értékelésnél a HSZ Habilitációs Szabályzat fejezet 6. és 7. §-ban megadottak értelemszerű alkalmazásán túlmenően külön is értékelni kell az előadó vitakészségét, a téma nemzetközi irodalmának és eredményeinek ismeretét, az előadás és a vita folyamán a fogalmak és szakkifejezések idegen nyelven is helyes használatát.

Az SZB ülése után elkészített magyar nyelvű jegyzőkönyvben (HSZ 12. sz. melléklet) rögzíteni kell

a számszerűsített eredményt és az azzal összhangban álló szöveges értékelést.

**Forgatókönyv**

|  |  |  |
| --- | --- | --- |
| **1.** | SzB 1 ülése | ÁTE-DI tárgyaló ÁTE, H. ép. III. em.) az aktuális meghívón jelzett időpontban |
|  |  | a.) A pályázat rövid ismertetése (elnök) |
|  |  | b.) A pályázónak az idegen nyelvű előadást követően felteendő 1-3 kérdés megbeszélése, melyeket a jegyző a jzk.-be rögzít. |
|  |  | c.) Az előadást megtartásának feltételét jelentő minimális hallgatói létszám |
| **2.** | Tantermi előadás | 45 perc |
|  | Konzultáció | 15 perc |
|  | Szünet | 15 perc |
| **3.** | Angol előadás +vita | 30 + 15 perc |
| **4.** | A SZB 2 ülése |  |
|  | Megbeszélés: | 1. Tagonként: a két prezentáció legfontosabb erősségei és gyengeségei.  2. Elnöki összefoglaló a jzk. részére. |
|  |  | 3. Opcionálisan:  a.) Kérdések megfogalmazása a pályázó felé a soron következő személyes meghallgatásra. (jegyző jzk.-be rögzíti.)  b.) A pályázó felé kérdések, illetve az értékelési szempontok szerint „irányított beszélgetés”.  c.) Elnöki összefoglaló a jzk. részére. |
|  | Pontozás 5-10 perc | 4. Szavazás  a.) a tagok a kiadott pontozási segédlettel titkosan szavaznak.  b.) jegyző: szavazás eredményét beviszi a számítógépbe  c.) a szavazás eredményének ismertetése |
|  | Szünet: | 5. Az elnök: gépbe diktálja az összefoglaló véleményt. Nyomtatás. |
|  | Ülés folytatása | 6. Jzk. ellenőrzése és aláírása |
|  | Ülés bezárása |  |